CELEX: 62012CN0370
Language: et
Date: 2012-08-03 00:00:00
Title: Kohtuasi C-370/12: Eelotsusetaotlus, mille on esitanud Supreme Court (Iirimaa) 3. augustil 2012 — Thomas Pringle versus Iiri valitsus, Iirimaa ja Attorney General

6.10.2012   
            
            
               ET
            
            
               Euroopa Liidu Teataja
            
            
               C 303/18
            
         Eelotsusetaotlus, mille on esitanud Supreme Court (Iirimaa) 3. augustil 2012 — Thomas Pringle versus Iiri valitsus, Iirimaa ja Attorney General
   (Kohtuasi C-370/12)
   2012/C 303/31
   Kohtumenetluse keel: inglise
   
      Eelotsusetaotluse esitanud kohus
   
   Supreme Court
   
      Põhikohtuasja pooled
   
   
      Apellant: Thomas Pringle
   
      Vastustajad: Iiri valitsus, Iirimaa ja Attorney General
   
      Eelotsuse küsimused
   
   
               1.
            
            
               Kas Euroopa Ülemkogu 25. märtsi 2011. aasta otsus 2011/199/EL (1) on kehtiv:
               
                           —
                        
                        
                           võttes arvesse, et käesolevas asjas läbiti EL lepingu artikli 48 lõikes 6 sätestatud lihtsustatud läbivaatamismenetlus, ja eeskätt seetõttu, et tekib küsimus, kas ELTL artikli 136 kavandatud muudatus võib suurendada liidule aluslepingutega antud pädevust;
                        
                     
                           —
                        
                        
                           võttes arvesse kavandatud muudatuse sisu, eeskätt seetõttu, et tekib küsimus, kas sellega võib kaasneda aluslepingute või liidu õiguse üldpõhimõtete rikkumine.
                        
                     
         
               2.
            
            
               Kas, võttes arvesse:
               
                           —
                        
                        
                           EL lepingu artikleid 2 ja 3 ning ELTL kolmanda osa VIII jaotise sätteid, eeskätt artikleid 119, 120, 121, 122, 123, 125, 126 ja 127;
                        
                     
                           —
                        
                        
                           ELTL artikli 3 lõike 1 punktis c sätestatud liidu ainupädevust rahapoliitika valdkonnas ja ELTL artikli 3 lõike 2 kohaldamisalasse kuuluvate rahvusvaheliste lepingute sõlmimisel;
                        
                     
                           —
                        
                        
                           ELTL artikli 2 lõikes 3 ja ELTL kolmanda osa VIII jaotises sätestatud liidu pädevust liikmesriikide majanduspoliitika koordineerimisel;
                        
                     
                           —
                        
                        
                           liidu institutsioonide pädevust ja ülesandeid, mis on sätestatud EL lepingu artiklis 13;
                        
                     
                           —
                        
                        
                           EL lepingu artikli 4 lõikes 3 sätestatud lojaalse koostöö kohustust;
                        
                     
                           —
                        
                        
                           Liidu õiguse üldpõhimõtteid, sealhulgas eeskätt Euroopa Liidu põhiõiguste harta artiklis 47 sätestatud tõhusa kohtuliku kaitse põhimõtet ja õigust tõhusale õiguskaitsevahendile ning õiguskindluse üldpõhimõtet;
                        
                     on Euroopa Liidu liikmesriigil, mille rahaühik on euro, õigus sõlmida ja ratifitseerida niisugune rahvusvaheline leping nagu ESM leping?
            
         
               3.
            
            
               Kui Euroopa Ülemkogu otsus on kehtiv, siis kas liikmesriigi õigus sõlmida ja ratifitseerida niisugune rahvusvaheline leping nagu ESM leping sõltub sellest, kas nimetatud otsus on jõustunud?
            
         
      (1)  Euroopa Ülemkogu 25. märtsi 2011. aasta otsus, millega muudetakse Euroopa Liidu toimimise lepingu artiklit 136 seoses stabiilsusmehhanismiga liikmesriikide jaoks, mille rahaühik on euro (ELT L 91, lk 1).